El Bonu, el feu y l’Alien
#000000
L’otru día (equí) contábemosvos l’ésitu que ta teniendo Cocaine Bear (en castellano, Oso vicioso), una película d’Elizabeth Banks que tien como argumentu exautamente lo que paez y que, de manera sorpresiva, anda cerca de facer solombra a la última película de Marvel.
#000002
Contábemosvos, tamién, que la noticia de qu’atoparen un gran alixu de cocaína na mar llevó a popularizar nes redes la idea d’una Cocaine Shark, hasta’l puntu de que preguntaron a Elizabeth Banks nuna entrevista si taría dispuesta a dirixila, y ella respondió que-y podría prestar enforma. Por embargu, yá se-y adelantraron, y ye que’l nome yera mui apetecederu pa nun lo rexistrar.
#000003
Wild Eye Releasing, una productora de películes de baxísimu presupuestu, ente les que s’alcuentren unos cuantos mockbusters como The Punished, Paranormal Captivity o The Amazing Bulk, y que yá ye esperta en películes de tiburones llocos como Sharkenstein, Shark Exorcist o Sharkula, acaba sacar un avance d’una película con tal títulu. Podéis velu equí, pero ye terrible y amás fai plantegase una cosa: ¿ye exautamente lo que vienden, o hai dalgún trucu?
#000004
Y ye que la noticia de la que vien la broma tien como mes y mediu, y por mui de baxu presupuestu que seya la película, sorprendería que tuvieren un avance tan pronto. Amás, ¿qué tien que ver el tiburón-bugre que sal con un tiburón cocainómanu? ¿Qué tien que ver siquiera la portada colo que presenten n’interior? Da la impresión de qu’aprovechen una película que yá taben faciendo, a la que-y meterán dalguna escena con narcotraficantes pa xustificase. Dalgo asemeyao pasó con aquella de Corona Zombies, namás empezar el confinamientu, y que yera una película vieya doblada pa facer comedia, y con unes cuantes escenes nueves metíes pel mediu.
#000005
Lo que ta claro ye qu’ente l’ésitu de la película orixinal, l’otru mockbuster que ta preparando The Asylum, Attack of the Meth Gator, y agora esta, abulta que la moda de los monstruos drogaos namás acaba d’empezar.
#000006